
Kasutusloa väljastamine

1. ASJAOLUD JA MENETLUSE KÄIK

Läbivaatamiseks laekus ehitise kasutusloa väljastamise taotlus koos õigesti vormistatud  ehitamise tehniliste dokumentidega, seadusega ettenähtud korras kooskõlastatud projektiga ja riigilõivu maksekorraldusega. 
Ehitusseaduse § 33 lõike 4 alusel on teostatud kasutusluba taotleva ehitise ülevaatus ja nõuetele     vastavuse kontroll.  Ehitise ülevaatusest osavõtjad kinnitavad, et ülevaatuseks esitatud ehitis vastab   projektile, ehituseeskirjadele ja  -normidele,  tervisekaitse- ning tuletõrjenõuetele.  

Seega, kasutusloa andmiseks takistusi ei ole ning  ehitisele võib väljastada   kasutusloa.

2. ÕIGUSLIKUD ALUSED
  2.1. Kohaliku omavalitsuse korralduse seadus § 30 lõige 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
   2.2. Ehitusseaduse § 32 lõike 1 kohaselt ehitise kasutusluba on kohaliku omavalitsuse või riigi nõusolek, et valminud ehitis või selle osa vastab ehitisele ettenähtud nõuetele ja seda võib kasutada vastavalt kavandatud kasutamise otstarbele. 

2.3. Narva linna Ehitusmääruse § 27 lõige 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus.
3. OTSUS

Väljastada kasutusluba A.Puškini 3 korterelamus rekonstrueeritud mitteeluruumile M3 ilusalongi  tarbeks.

4. RAKENDUSSÄTTED

4.1. Käesolev korraldus jõustub seadusega sätestatud korras.

4.2. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

